Kajaba saka iku, aturan lan Sunna­tullah mau uga lumaku marang bangsa-bangsa (kaum-kaum). Allah ora karsa nyik­sa marang sawijining bangsa-bang­sa, kajaba bangsa-bangsa mau wus nindakake laku dzalim (aniaya) kang ngluwihi wates (innallah laa yuibbul mus­rifiin). Wusana Allah kepareng ngutus utusan (Rasul), supaya aweh pepenget. Lha yen wus dielikake, nanging durung mareni laku lan tumindak dzalime, takdir Allah arupa musibah (bencana) bakal tumama.
